Document ID: 32005R1734

NÕUKOGU MÄÄRUS (EÜ, EURATOM) nr 1734/2005,
17. oktoober 2005,
millega tunnistatakse kehtetuks nõukogude määrus nr 6/66/Euratom, 121/66/EMÜ, nõukogude määrus nr 7/66/Euratom, 122/66/EMÜ ja nõukogude määrus nr 174/65/EMÜ, 14/65/Euratom
EUROOPA LIIDU NÕUKOGU,
võttes arvesse Euroopa ühenduste ametnike personalieeskirju ja muude teenistujate teenistustingimusi, mis on kehtestatud määrusega (EMÜ, Euratom, ESTÜ) nr 259/68, (1) ja mida on viimati muudetud määrusega (EÜ, Euratom) nr 31/2005, (2)
võttes arvesse komisjoni ettepanekut,
võttes arvesse personalieeskirjade komitee arvamust,
ning arvestades järgmist:
(1)
Nõukogude 28. juuli 1966. aasta määrusega nr 6/66/Euratom, 121/66/EMÜ, millega kehtestatakse eluasemetoetusega hõlmatud kohtade loetelu, toetuse maksimumsumma ja selle andmise eeskirjad, (3) kehtestati personalieeskirjade VII lisa artikli 14a rakendamise kord. Kõnealune artikkel tunnistati kehtetuks nõukogu 22. märtsi 2004. aasta määrusega (EÜ, Euratom) nr 723/2004, millega muudetakse Euroopa ühenduste ametnike personalieeskirju ja ühenduse muude teenistujate teenistustingimusi. (4)
(2)
Nõukogude 28. juuli 1966. aasta määrus nr 7/66/Euratom, 121/66/EMÜ, millega kehtestatakse transporditoetusega hõlmatud kohtade loetelu, toetuse maksimaalsumma ja selle andmise eeskirjad, (5) käsitleb personalieeskirjade VII lisa artikliga 14b ettenähtud transporditoetuse andmise korda. Kõnealune artikkel on samuti määrusega (EÜ, Euratom) nr 723/2004 kehtetuks tunnistatud.
(3)
Nõukogude määrus nr 174/65/EMÜ, 14/65/Euratom Euroopa ühenduste ametnike personalieeskirjades sätestatud kindlustusmatemaatiliste väärtuste arvutamisel kasutatavate suremus- ja töövõimetustabelite ning eeldatavate töötasutõusude kohta, (6) käsitleb personalieeskirjade VIII lisa artikli 39 rakendamist, mis samuti määrusega (EÜ, Euratom) nr 723/2004 kehtetuks tunnistati.
(4)
Selguse ja õiguskindluse huvides tuleks tarbetuks muutunud määrused selgesõnaliselt kehtetuks tunnistada,
ON VASTU VÕTNUD KÄESOLEVA MÄÄRUSE:
Artikkel 1
Määrused nr 6/66/Euratom, 121/66/EMÜ, nr 7/66/Euratom, 122/66/EMÜ ja nr 174/65/EMÜ, 14/65/Euratom tunnistatakse kehtetuks.
Artikkel 2
Käesolev määrus jõustub seitsmendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Luxembourg, 17. oktoober 2005

Labels: 10
9
15